Šiaulių gidas

Koncertas "Dviese gondoloje! Jau 15 metų"
2021-11-19 18:00 (Europe/Helsinki) | Šiaulių kultūros centras
Pristatome kūrybinės draugystės ir kelionių įkvėptą turą per Lietuvą!
Dviese Gondoloje. Jau 15 metų!
Dalyvauja:
Liudas Mikalauskas (bosas)
Egidijus Bavikinas (tenoras)
Beata Vingraitė (pianinas)
Liudas Mikalauskas ir Egidijus Bavikinas jau 15 metų yra vienas mylimiausių duetų Lietuvoje!
Kur tik jie nuvyksta, ten iš karto gimsta šventė! Jų nepaprastas gebėjimas bendrauti su publika, subtilus humoro jausmas sukuria betarpišką atmosferą, kuri kiekvienam žiūrovui leidžia pasijusti koncerto dalimi – ploti, dainuoti, šokti ir nubraukti juoko ašarą kartu su mylimais dainininkais. Neseniai uždainavus Venecijoje garsiąją „O sole mio“ ir pamačius, kaip publika yra pasiilgusi jų atliekamų dainų, atlikėjai nusprendė ryžtis ir 15 metų bendro dainavimo proga pakeliauti po Lietuvą. Nepraleiskite progos apsilankyti neužmirštamame vakare, kartu su šmaikščiųjų scenos bičiulių dainomis bent mintimis paplaukioti Venecijos kanalais, grožėtis lietuviškomis dainomis, įspūdingiausiais operetės duetais.
Jei norite šauniai praleisti laiką, šis vakaras kaip tik Jums!
Galimybių pasas yra privalomas!
Organizatorius VšĮ „Liudo Mikalausko koncertai“

„HUMORO KLUBAS“ su nauju turu „SU VISAIS PADAŽAIS“
2021-11-19 19:00 | Šiaulių arena
Per praėjusius porą metų apvažiavę visą Lietuvą, „Humoro klubo“ komikai pagaliau pradeda naują turą „Su visais padažais“. Kaip galima spėti iš pavadinimo – čia bus visko, bet daugiausiai – juoko.
Kviečiame!
Tradiciškai į sceną lips:
Paulius Ambrazevičius
Mantas Bartuševičius
Vaidotas Šiožinis
Dominykas Klajumas
Durys: 18:00
Pasirodymas: 19:00
Norime apsaugoti Jus ir apsisaugoti patys, dėl to renginyje būtinas Galimybių pasas. Įsigiję bilietą patvirtinate, kad renginio dieną turėsite galiojantį Galimybių pasą.
N16. Informacija gali daryti neigiamą poveikį nepilnamečiams.
Pagrindinė renginio informacija
Renginio trukmė: ~2 val.
Pertrauka: yra
Nemokamai: vaikai nemokamai neįleidžiami / N-16
Nuolaidos: netaikomos
Neįgalieji: su vežimėliu gali lankytis nemokamai, bet turi būti lydintis asmuo su bilietu
Organizatorius: Viešoji įstaiga „Juoko kalvė”
GALIMYBIŲ PASAS: PRIVALOMAS. Daugiau informacijos gpasas.lt

Koncertas „Giesmė mus kelia ir gaivina“, skirtas šv. Cecilijos, chorų globėjos, dienai paminėti
2021-11-20 15:00
Lapkričio 20 d. 15 val. Šiaulių šv. Jurgio bažnyčioje (Kražių g. 17) vyks koncertas „Giesmė mus kelia ir gaivina“, skirtas chorų globėjos šv. Cecilijos dienai paminėti.
Dalyvauja Šiaulių kultūros centro kamerinis choras „Bičiuliai“ (meno vadovė Rita Daukantaitė, koncertmeisteris Maksas Perepečkinas), Šiaulių kultūros centro kamerinis choras „Vasara“ (vadovas Kornelijus Luotė, koncertmeisteris Maksas Perepečkinas) ir Šiaulių rajono savivaldybės kultūros centro mišrus choras „Ventus“ (meno vadovė Hana Mockienė, koncertmeisterė Danutė Streckienė).
Galimybių pasas yra privalomas.
Į renginį reikalinga išankstinė registracija.
Galima užsiregistruoti ir renginio vietoje.
Renginys bus filmuojamas ir fotografuojamas.
Organizatorius Šiaulių kultūros centras

Renginys nemokamas

Inga Jankauskaitė "Tau ir man"
2021-11-20 19:00 | Šiaulių arena
Talentingoji aktorė ir atlikėja Inga Jankauskaitė su romantišku koncertiniu turu „Tau ir Man“ atvyksta į Šiaulius.
Svajingu rudens laikotarpiu, lapkričio 20 –ąją 19 val. laukiame Jūsų išskirtinai jaukiame, nuoširdžiame ir labai pasiilgtame Ingos Jankauskaitės koncerte.
Kartu su grupe aktorė, TV laidų vedėja ir atlikėja surengs koncertą, kuriame netrūks gyvos muzikos, gyvenimiškos patirties ir Ingos subtilaus humoro.

Laiko patikrinta komedija „Kapinių klubas“
2021-11-22 18:00 | Šiaulių kultūros centras
„Kapinių klubas“ – tai spektaklis apie moteris, apie jų jautrią ir tvirtą draugystę, apie troškimą gyventi ir mylėti bei amžiną gyvenimo ir mirties prasmės ieškojimą. Čia per rimtas temas kalbama apie aistrą ir meilę gyvenimui. Trijų vienišų moterų gyvenimas yra kupinas juoko, ašarų, pykčio ir susitaikymo. Pagrindinius vaidmenis kuria gerai žinomos aktorės: Eglė Gabrėnaitė, Nijolė Narmontaitė ir Elvyra Piškinaitė. Prie jų prisijungia Kristina Andrejauskaitė ir Algirdas Latėnas arba Vytautas Taukinaitis.
Prieš keletą metų trys moterys palaidojo savo vyrus. Skaudžioje akistatoje su mirtimi jas jungia bendras netekties ir vienišumo jausmas. Jos dažnai kartu geria arbatą ir kiekvieną mėnesį eina į kapines aplankyti buvusių vyrų. Ši savotiška tradicija vienai iš moterų jau seniai tapo gyvenimo prasmės šaltiniu. Atsisakyti savo jausmų velioniui vyrui – tai išduoti pačią save. Tuo tarpu jos draugei lankymasis kapinėse tėra savotiškas formalumas. Priešingai nei bičiulė, ji siekia ir toliau mėgautis gyvenimu, todėl aktyviai ieško naujo vyro. O trečioji yra kankinama didelių abejonių. Jos širdis tokia didelė, kad užtektų vietos ir mirusiam vyrui, ir galbūt naujai meilei. Tose pačiose kapinėse ji sutinka našlį, atėjusį aplankyti savo žmonos kapo. Regis, vienatvė įgriso abiem. Pažintis pamažu perauga į gražų romaną. Bet kaip į tai reaguos draugės?
„Kapinių klube“ tikrai neteks nuobodžiauti. Nors tema gana rimta, spektaklis nebus nei liūdnas, nei niūrus, o tiksliau bus pilnas ir juoko, ir ašarų.
Režisierius – Algirdas Latėnas
Scenografas – Gintaras Makarevičius
Kostiumų dailininkė – Sandra Straukaitė
Kompozitorius – Faustas Latėnas
Choreografas – Jurijus Smoriginas
Vaidina: Eglė Gabrėnaitė, Nijolė Narmontaitė, Elvyra Piškinaitė, Kristina Andrejauskaitė ir Algirdas Latėnas.
Trukmė: 3 val. (1 pertrauka)
Galimybių pasas yra privalomas.
Organizatorius VšĮ „Žiūrovų teatras“

D. Matvejev nuotr.

Premjera! Dviejų dalių komedija „Principas“ (rež. Kristina Kazlauskaitė)
2021-11-24 18:00 | Šiaulių kultūros centras
Iš principo visi turi principus. Iš principo – principai yra svarbu. Visais laikais. Buvo, yra ir, turbūt, bus. Kartais tie principai virsta absurdiškai komiškomis situacijomis ir išprovokuoja dramatiškus konfliktus. Ypač – riboti, buki, beprasmiški, ne vietoje ir ne laiku. O ten, kur prasideda žmonių santykiai, na, patys suprantate… atsiranda tinkama erdvė emocijų amplitudei – nuo meilės iki neapykantos, pavydo ir kilnumo, nuoširdumo ir pozos, esmės ir smulkmeniškumo. Ir, štai, komedija virsta tragedija…
„Bet iš principo viskas baigsis gerai, šviesiai ir su viltimi“, – apie savo naujausią darbą sako aktorė Kristina Kazlauskaitė. „Principas“ – jos režisūrinis bandymas į didžiąją sceną kūrybiškai perkelti ir sujungti dvi rusų klasiko Antono Čechovo vienaveiksmes humoreskas „Meška“ ir „Piršlybos“. „Gal kišu nosį ten, kur man nederėtų. Bijau, drebu, bet kišu“, – besiruošdama premjerai jaudinasi K. Kazlauskaitė.
A. Čechovo ankstyvoji kūryba ne taip dažnai buvo statoma Lietuvos teatruose, tačiau ji išlieka aktuali, ironiška, joje atpažįstamos žmonių ydos, tuščios ambicijos ir kvailų principų susikirtimas su tikrove. „Ar jums atrodo, kad gyvenimas pasikeitė? O mūsų principai? Taigi viskas – tas pats! Keičiasi sistemos, technologijos, bet žmogus myli ir nekenčia, juokiasi ir verkia lygiai taip pat. Teatras mums leidžia į tai pažvelgti aštriau, ironiškiau ir kai kurias žmonių charakterio savybes išryškina iki absurdo“, – dalinasi mintimis K. Kazlauskaitė.
Nusiteikite 130 savo gyvenimo minučių praleisti, iš principo, su šypsena.
Režisierė Kristina Kazlauskaitė
Pagrindinius personažus kuria profesionalūs ir žinomi Lietuvos teatro aktoriai
Andrius Kaniava,
Gediminas Storpirštis,
Redita Dominaitytė.
Veiksmas: iš principo rudenį ir pavasarį
Trukmė: iš principo dvi dalys po 55 min. Pertrauka be jokių principų neįskaičiuota, bet neišvengiama (kad aktoriai pasikeistų rūbą).
——————————————————————————————————–
Būkit principingi – įsigykit bilietą ir įrodykite sau, kad sveikas humoras dar niekam nepakenkė ir ketvirtas kartas nemeluos – spektaklį pavyks pamatyti!
Galimybių pasas yra privalomas!

Spektaklis vaikams „Prunelijaus sapnas“
2021-11-26 11:00
Kelmės mažojo teatro spektaklis vaikams „Prunelijaus sapnas“ pagal O. Jautakę.

Šiaulių kultūros centro Rėkyvos kultūros namai (Energetikų g. 7)

Lapkričio 26 d. 11 val.

„Prunelijaus sapnas” unikalus tuo, kad skirtingo amžiaus žiūrovai, jį mato ir supranta skirtingai. Mažieji žiūrovai, kartu su spektaklio personažais kartu patiria įvairiausius jausmus, išgyvena geras ir blogas emocijas, svajoja, fantazuoja ir kartu keliauja į pasaką. Suaugusieji spektaklyje atpažins savo gyvenimo problemų paraleles ir linksmai leis laiką.
Režisierius – Algimantas Armonas
Dailininkas, scenografas – Evaldas Jasiūnas
Muzikos autorė – Austėja Gendvilaitė
Šviesų dalininkas – Julius Kančiauskis
Trukmė – 50 min.
Kelmės mažasis teatras buvo įkurtas 1991 m. režisieriaus Algimanto Armono, 2006 m. teatrui suteiktas profesionalaus teatro statusas. Teatro trupę sudaro 9 aktoriai, repertuare rodomi 8-10 įvairaus žanro (dramos, komedijos, pasakos, baladės, miuziklai) spektakliai.
Teatro spektakliai yra apdovanoti Boriso Dauguviečio premijomis ir kitais Lietuvos teatro apdovanojimais. Teatras gausiai gastroliuoja Lietuvoje ir užsienyje, dalyvauja nacionaliniuose ir tarptautiniuose teatro festivaliuose. Organizuoja tarptautinį teatro festivalį „Kelmės scena“, teatro festivalius vaikams.
Į spektaklį reikalinga išankstinė registracija ir galimybių pasas.
Visa XII respublikinio mėgėjų teatrų festivalio „Pulsas“ programa čia.

Siurrealistinė drama paaugliams „Stoglangis“
2021-11-26 14:00
Šiaulių menų mokyklos vaikų ir jaunimo teatro studijos „Kompanija šauni“ siurrealistinė drama paaugliams „Stoglangis“.

Šiaulių kultūros centro Rėkyvos kultūros namai (Energetikų g. 7)

Lapkričio 26 d. 14 val.

Vizija, fantazija, sapnas ir realybė… Greta realybės – fantastiški dalykai, greta suprantamo – nesuprantama. Realybė kartais būna žiauri, liūdna ar nepakeliamai skurdi bei skaudi… Būtent toks yra autorės personažų pasaulis, kuris mus vėl įtraukė į amžiną nesibaigiančią diskusiją apie gėrį ir blogį, apie ribas tarp realybės ir vaizduotės…
Mes renkamės vaizduotę, kuri gali išgelbėti vienišas ir apleistas pagrindinių pjesės veikėjų Adelės ir Mortos sielas, o kartu ir mus visus.
Režisieriai – Dalė ir Virginijus Dargiai
Dailininkė – Edita Siūdžiūtė
Trukmė – 40 min.
Studija įkurta 1993 m. vadovų Dalės ir Virginijaus Dargių gyvuoja jau 28-us metus. Per šiuos metus sukurti 49 spektakliai. Studija vaikams ir vadovams – gyvenimo būdas, draugai, kelionės, kūryba. Studijoje vaikai ir jaunuoliai vaidina, šoka, dainuoja bei improvizuoja. Priežastys, dėl kurių jie atsiduria teatro studijoje, skirtingos, tačiau per pora metų jie visiškai pasikeičia: tampa labiau atviri ir pasitikintys, gebantys išnaudoti įvairiausius aplinkos impulsus kūrybai ar net savo asmeniniam gyvenimui. Jauniesiems aktoriams tai ne tik laisvalaikio užsiėmimas, bet savitas jų gyvenimo būdas. 2012 metais studijai įteikta „Aukso paukštė“ – aukščiausias Lietuvos mėgėjų teatro ir režisierių apdovanojimas, nominacija – geriausias vaikų teatras ir vadovai.
Kas du metus nuo 1996 m. organizuojame tarptautinį vaikų ir jaunimo teatrų festivalį – kūrybines dirbtuves „Baltoji varnelė“. Mums visada smagu susipažinti su bendraminčiais, kurie ieško ir atranda, kartais skaudžiai nusivilia, bet visuomet tiki, kad draugystė ir kūryba gali išgelbėti pasaulį.
Į spektaklį reikalinga išankstinė registracija ir galimybių pasas.
Visa XII respublikinio mėgėjų teatrų festivalio „Pulsas“ programa čia.

Renginys nemokamas

Koncertas „Muzikiniai rudenys 2021“
2021-11-26 18:00 | Šiaulių kultūros centras
Lapkričio 26 d. 18.00 val. Šiaulių kultūros centro didžiojoje koncertų salėje vyks edukacinis projektas „Muzikiniai rudenys 2021“, kurio metu gabiausi Šiaulių miesto muzikos ir meno mokyklų mokiniai gros kartu su „Camerata Solaris“. Koncerte bendrą programą su orkestru atliks ir Šiaulių berniukų ir jaunuolių choras „Dagilėlis“.
Koncertinė įstaiga „Saulė“ – šio koncertų ciklo sumanytoja ir organizatorė. Pirmą kartą šis projektas buvo įgyvendintas 2009 metais ir sėkmingai vykdomas iki pat šiol.

Šiaulių kultūros centro Didžioji koncertų salė (Aušros al. 31)

Lapkričio 26 d. 18 val.

Spektaklis "Remyga"
2021-11-26 18:30 | Šiaulių dramos teatras
Rimantas Kmita
REMYGA

Režisierius – Oskaras Koršunovas
Režisieriaus asistentas – Jokūbas Brazys
Scenografė – Irina Komissarova
Kostiumų dailininkės – Justina Ignatavičienė, Greta Milevičiūtė
Šviesų dailininkas – Darius Malinauskas
Video menininkas – Ignas Juzokas
Muzika – Paulius Ignatavičius, Gintas Gascevičius, Severinas Norgaila, Eligijus Žilinskas, Paulius Trijonis, Lukas Malinauskas

Spektaklis „Remyga“ nuo pirminio sumanymo iki galutinio realizavimo yra susijęs su Šiauliais. Specialiai šiam spektakliui pjesę rašęs bestselerio „Pietinia kronikas“ autorius Rimantas Kmita pateikia fantasmagorišką istorijos versiją, nuaustą iš tikrų faktų ir fikcijos. Pjesėje kalbama apie miestą ir jo žmones, apie tikrus įvykius ir mitus, apie tuos, kuriems miestas tapo jų likimu. „Remyga“ grąžina žiūrovus į pirmuosius Nepriklausomybės metus. Su kokiais (ne)matomais priešais tuomet kovojome? Kuo mes buvome ir kuo tapome?
Pjesės veiksmas vyksta prieštaringais 1988-1992 metais Šiauliuose. Daugelis dar gerai prisimename šį sudėtingą pokyčių laiką, kai su nepriklausomybės idealizmu grūmėsi tamsiosios senųjų struktūrų jėgos. Tarp šių dviejų jėgų blaškosi ir pagrindinis pjesės herojus – Remyga. Atitarnavęs sovietinėje armijoje Afganistane, Remyga grįžta į gimtuosius Šiaulius. Jis norėtų gyventi kaip „visi normalūs žmonės“ – būti mylimu vyru, geru tėvu, pareigingu darbuotoju. Tačiau praeities šešėliai ir aplink tvyrantis chaosas vis tirštėja, o tamsiosios jėgos įgauna vis didesnių galių. Kaip tokioje chaotiškoje visuomenėje nubrėžti ribą tarp gėrio ir blogio? Kaip išlikti sąžiningu prieš save ir kitus? Kaip suvaldyti savo vidinius demonus? Kokia yra nepriklausomybės – politinės ir asmeninės – kaina?
Spektaklio kūrėjai suplakė sunkiai nusakomo žanro kokteilį iš dokumentinės medžiagos, kasdienybės autentikos, psichodelinės mistikos ir gyvo roko muzikos. Režisierius Oskaras Koršunovas „Remygoje“ įžvelgia anuometinį visos Lietuvos veidą: „tai, kas tuomet vyko Šiauliuose, vyko ir visoje Lietuvoje“.
Premjera – 2020 m. spalio 22 d.

Nuotraukos autorius – Juozas Bindokas.

Šokių vakaras. Groja Vytautas Kosmauskas
2021-11-28 17:00
Šiaulių kultūros centras skelbia sekmadienius šokių vakarais! Ištisus metus kiekvieną sekmadienį 17 val. Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

Lapkričio 28 d. 17 val.

4 Eur

Lapkričio 28 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu dainuos ir šokėjus linksmai praleisti laiką kvies atlikėjas Vytautas Kosmauskas.
Renginio metu būtina laikytis Lietuvos Respublikos Vyriausybės nustatytų saugumo reikalavimų.
Dėmesio! Į šokių vakarą bus įleidžiami tik asmenys turintys galimybių pasą!
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Dėl bilietų teirautis tel. +370 41 52 46 59, +370 41 52 56 89 arba e. p. kasa@siauliukc.lt.

Kitoks teatras: RIZIKINGA MEILĖ
2021-11-28 18:00
Režisierius – Ričardas Vitkaitis
Įvaizdis – Eglė Krasnovė
Kompozitorius – Marius Repšys

Kitoks teatras pristato naujausią komediją ,,Rizikinga meilė“ su puikiai pažįstamais Lietuvos aktoriais.

Trumpai apie premjerą:

Situacija nepaprasta, kai Tu įsimyli savo geriausio draugo dukterį. O jeigu tas geriausias draugas dar ir mafijos bosas, kuris pas Tave į butą ateina įvykdyti paskutinio savo ,,sandėrio“…

Kai įtampa pasiekia aukštumas, į duris pasibeldžia budistas kaimynas. Ir… viskas pasisuka netikėta linkme.

Diena nusimato tikrai nelengva.

Netikėtos situacijos, meilės aistros, intriguojantys siužeto posūkiai komedijoje ,,Rizikinga meilė“

Šiaulių dramos teatre . lapkričio 28 d. 18 val.

Šokio spektaklis „Dėdės ir dėdienės“
2021-12-01 18:00 | Šiaulių kultūros centras
Pagal J. Tumo-Vaižganto apysaką „Dėdės ir dėdienės“
Meilės trikampis, aistra, vidiniai išgyvenimai, žmonių susiskaldymas ir atstūmimas – šios temos neturi laikmečio. Tai, kas buvo aktualu rašytojo Juozo Tumo-Vaižganto kūryboje, šiandien atgyja judesio pasakojimu: ansamblis „Lietuva“ pristato modernausšokio spektaklį „Dėdės ir dėdienės“. Jame pagrindinius vaidmenis atliks pramogų pasauliui gerai žinomas Deividas Meškauskas ir ansamblio šokėjai Kristina Tarasevičiūtė bei Vadimas Krupeninas. Moderniu atlikimu nustebinusi ir publiką sujaudinusi „Lietuva“ su šia programa sugrįžta po dviejų metų pertraukos, kai spektaklis buvo perkeltas dėl pandemijos.
„Kurti šokio spektaklį inspiravo nepaprastai įtaigus Vaižganto kūrinys „Dėdės ir dėdienės“. Jautriai ir detaliai aprašyta Mykolo, Severijos bei Rapolo drama skatina leistis į skirtingos meilės analizes. Socialinės padėties įtaka tolimesniam veikėjų likimui ir visas spektras dramatiškų aplinkybių – temos, dėl kurių norisi šį kūrinį perkelti į sceną. Nors veiksmas vyko XX a. pirmoje pusėje, tie patys išgyvenimai, tos pačios socialinės problemos aktualios ir šiandieniniam žmogui“, – apie gimusią idėją pasakoja Aušra Krasauskaitė, Auksinio scenos kryžiaus ir Padėkos kaukės laureatė, Šeiko šokio teatro šokėja ir Klaipėdos muzikinio teatro baleto solistė.
„Šokame Vaižgantą!“, – taip sako atlikėjai, kurie istoriją pasakos ne žodžiais, kaip įprasta girdėti, o judesio kalba. Kiek žinoma, dar niekas nebuvo pasiryžęs šios lietuvių apysakos pateikti vien tik per šokį. Nauju amplua nustebins ir sportinių šokių atstovas, televizijos projektų ir konkursų dalyvis D. Meškauskas, kuris vis dažniau priima muzikinio teatro išbandymus. Pasak režisierės, žiūrovai pagrindinių veikėjų gretose pamatys visai kitokį Deividą nei yra įpratę.
Šokio spektaklyje pasirodys kiekvienam atpažįstami knygos veikėjai. Solistai K. Tarasevičiūtė ir D. Meškauskas įkūnys dvasinio ryšio saistomus Mykoliuką ir Severiutę, kurių idiliškiems santykiams nebuvo lemta susiklostyti. Čia pat įsiterps ir įtaigią meilės istoriją sujauks trečiasis veikėjas Rapolas Geišė, kurį įkūnys kitas solistas V. Krupeninas. Antai Mykoliuko meilė – dangiškai tyra, Rapolo Geišės – atvirai erotiška, o Severijos meilė kupina ir geismo, ir giliausio moteriško švelnumo.
Scenarijaus autorės Sondros Simanaitienės dramaturginės linijos pagrindinis veikėjas glaudžiasi prie brolio šeimos ir dirba jų kaimo ūkyje. Jis pamilo to paties kaimo merginą Severiją, o ji, kupina jaunystės žavesio, taip pat išgyveno gaivališkų jausmų virtinę. Deja, vestuvės buvo sunkiai įsivaizduojamos dėl brolio šeimos ir materialinių priežasčių. Į Severiutės gyvenimą įsiveržė Rapolas Geišė – pasiturintis kaimo tijūnas, siekiantis merginos širdies. Įvyksta Rapolo ir Severijos vestuvės, kurios persmelkia Mykoliuką giliausiu širdies skausmu. Kaimo pastumdėlis pavirs į darbui atsidavusį Dzidorių Artoją, o likimas kitiems spektaklio veikėjams taip pat pasisuks netikėta linkme.
Ne paslaptis, jog ansamblis „Lietuva“ tautinį meną vis dažniau skleidžia per šiuolaikinę prizmę. Šokio spektaklio žiūrovai išvys liaudies ir modernių žingsnių praturtintą choreografiją, o liaudies dainos naujai suskambės per elektroninę muziką, kurią specialiai šiam spektakliui kūrė kompozitorius Kristijonas Lučinskas. Muzikos kūrėjo darbai žinomi Lietuvoje ir užsienyje, skambėjo apdovanotuose spektakliuose „Keliaujančios bažnyčios“ ir „Baltoji lopšinė“.
Kostiumų dailininkė – Auksiniu scenos kryžiumi apdovanota Daiva Samajauskaitė. Scenografijos dailininkė – Sigita Šimkūnaitė, šioje srityje dirbanti daugiau nei dešimt metų ir prisidėjusi prie tokių kūrinių kaip šokio spektaklis „Karmen“ ar opera „Prūsai“.
Programa buvo sukurta specialiai rašytojo 150-osiomis gimimo metinėmis atminti, o 2019-ieji buvo paskelbti J. Tumo-Vaižganto metais.
KŪRYBINĖ GRUPĖ:
Režisierė, choreografė – Aušra Krasauskaitė
Kompozitorius – Kristijonas Lučinskas (grupė DRIEZHAS)
Dramaturgė – Sondra Simanaitienė
Scenografė – Sigita Šimkūnaitė
Kostiumų dailininkė – Daiva Samajauskaitė
Šviesų dailininkas – Vilius Vilutis
Atlikėjai – valstybinio ansamblio LIETUVA šokėjai
Solistai: šokėjai Kristina Tarasevičiūtė, Deividas Meškauskas ir Vadimas Krupeninas
Galimybių pasas yra privalomas!

Kalėdų eglės įžiebimo šventė
2021-12-04 17:00 | Prisikėlimo aikštė
Gruodžio 4 d. 17 val. Prisikėlimo aikštėje laukia Kalėdų eglės įžiebimo šventė.
Šventėje dalyvauja „Lauros studija“ (meno vad. L. Remeikienė), Šiaulių kultūros centro choreografijos studija „Aušrelė“ (meno vad. M. Kosaitis, meno vad. asist. V. Adomėnaitė-Butnorienė), Šiaulių kultūros centro liaudiškų šokių ansamblis „Kalatinis“ (meno vad. V. Verkulienė), Laura Remeikienė, Agnė Michalenkovaitė, Modestas Vaitkevičius, Andrius Trijonis, Vilija Krausienė. Scenarijaus autorė Modesta Jurgaitytė, režisierė Virgilija Staševičiūtė.
*Grupės „Lemon Joy“ koncertas.

„Gerumo angelas 2021“
2021-12-05 14:00 | Šiaulių kultūros centras
Renginio metu bus įteikiamos „Gerumo angelas“ statulėlės aktyviausiems savanoriams, nevyriausybinėms organizacijoms ir kitiems žmonėms ar įstaigoms, kurie skyrė savo laiką visuomenės poreikiams.
Po nominacijų įteikimo vyks Mariaus Jampolskio ir Pauliaus Sinkevičiaus koncertas.
Galimybių pasas yra privalomas.
Organizatorius Šiaulių nevyriausybinių organizacijų konfederacija

Renginys nemokamas

Eva Tombak ir jos knygos „Ar čia kas nors yra?“ pristatymas
2021-12-07 17:00 | P. Višinskio viešoji biblioteka
Gruodžio 7 d., antradienį, 17 val. Šiaulių apskrities Povilo Višinskio viešosios bibliotekos Konferencijų salėje vyks susitikimas su rašytoja Eva Tombak ir jos knygos „Ar čia kas nors yra?“ pristatymas.
Renginį moderuos žurnalistė, rašytoja Nijolė Koskienė.
Būtina išankstinė registracija INTERNETU arba prieš renginį bibliotekoje!

Apie mane
Prašau nevadinkite mane legendine žurnalų „Ieva“ ir „Cosmopolitan“ redaktore. Legendos – praeitis, aš – dabartis.
Savo dabartį aš realizuoju rašymu.
Rašymas – mano inkaras, įžeminantis minčių ir jausmų vėjus bei debesis.
Rašymas – mano detoksas, kuris išvalo ir išlaisvina.
Rašymas – mano rėmas, kuris auklėja mano chaotišką prigimtį.
Rašymas – mano irklas, kuriuo irkluoju nežinomybės upę.

Apie knygą
„Ar čia kas nors yra?“ – tai mano aštuntoji knyga. Jai apibūdinti turbūt geriausiai tiktų maginio realizmo žanras. Tai dokumentinis tyrimas, dokumentinė publicistika mokslo ir dvasingumo, mistinių reiškinių tema. Knyga sudaryta iš trijų dalių: pirmoji – man papasakotos autentiškos mistinės patirtys; antroji – haliucinogenų sužadintų psichikos būsenų potyriai, kuriais pasidalino šių patirčių ieškantys ir pakomentavo psichiatras, psichologas, toksikologas; trečioji – pašnekesiai su mokslininkais, gydytojais, psichologais, astrologais, socialiai aktyviais žmonėmis apie mistines patirtis, smegenis ir mirties paradoksus.

Apie temą
Aš nebandau mušti įvarčio nė į vienus vartus, tiesiog viešinu ir mistikos apologetų, ir jos skeptikų nuomonę. Stengiuosi parodyti kiekvieną magiškos nežinomybės krištolinio rutulio briaunų blyksnį ir tokiu būdu sudrumsti nuostatas, sužadinti smalsumą ir… abejonę.
Mistinės patirtys pažadina tai, ko negali duoti jutimo organai. Vieni tai vadina Dievo pajauta, kiti vieniu, treti – sinchronizacija. Aš tai vadinu mirksniu, kuriame atsispindi amžinybė.

Šiandien man atrodo, kad viskas, ką rašiau iki šiol, buvo tik apšilimas, žodžių jaukinimas, rašymo testavimas. Tikrą kūrinį aš pagimdžiau dabar. Mėgindama atsakyti į klausimą: „Ar čia kas nors yra?“

Renginio metu prašome laikytis nustatytų saugumo reikalavimų. Su savimi reikia turėti Galimybių pasą ir asmens tapatybę patvirtinantį dokumentą.
Renginys nemokamas.

OKT / Vilniaus miesto teatras: VESTUVĖS
2021-12-07 18:30, 2021-12-08 18:30 | Šiaulių dramos teatras
Pagal Bertoldo Brechto pjesę „Miesčioniškos vestuvės“
Režisierius – Oskaras Koršunovas

Bertoldo Brechto pjesė – tai trumpa groteskiška istorija, kurioje absoliučiai viskas yra perkrauta, sugadinta ir sugriauta: tiek baldai, tiek žmonės, tiek jų santykiai. Ir viso to atomazga įvyksta vestuvių puotos metu.
„Bertoldo Brechto „Miesčioniškos vestuvės“ (toks yra tikrasis pjesės pavadinimas) kalba apie visuomenės moralinį dviveidiškumą. Iš esmės, viskas sukasi apie paaiškėjusį ikivestuvinį nuotakos skaistybės praradimą. Spektaklyje kalbame plačiau. Ne tik apie dviveidišką moralę ir skaistybę, bet ir apie papročių suirimą, absurdišką deformaciją to, kas kadaise buvo labiausiai sakralūs dalykai žmogaus egzistencijoje: vestuvės, laidotuvės, kosmogoninio ciklo pajautos ir šventimo tradicijos.
Žinoma, atveriama ir itin lietuviška specifika. Tai kaimo žmogaus, ateinančio gyventi į miestą, sutrikimas, netgi nesugebėjimas tapti taip vadinamu miesčionimi ir, žinoma, visiškas nesuvokimas vienaip ar kitaip jį įtakojančių globalizacijos procesų. Žinoma, visų pirma tai yra gera komedija, lyg veidrodis atsukta į mus ar mūsų artimuosius. Čia mes tikrai galime pasijuokti, jei ne iš savęs, tai bent iš kaimyno, o būtent ši tradicija pas mus yra nemirtinga. Bet koks juokas yra gerai, jeigu jis kyla ne iš pykčio.
Spektaklis itin atviras, jame daug improvizacijos. Į jį vis įtraukiamos naujausios visuomeninės ir politinės aktualijos, todėl jis nuolat kinta. Spektaklis atviras žiūrovui. Taigi, jis niekada nesikartoja ir kiekvieną kartą būna vis kitoks. Tad jei jums patiks ši dionisija su lietuviška balta mišraine, galite drąsiai eiti vėl ir vėl.“ Režisierius Oskaras Koršunovas

Premjera – 2016 m. rugsėjo 8, 9 d.

Spektaklio prodiuseriai – OKT/Vilniaus miesto teatras, Lietuvos muzikos ir teatro akademija

Įspėjimas: Spektaklio metu yra rūkoma.

Koncertas „Jau žvaigždė patekėjo“
2021-12-08 18:00 | Šiaulių kultūros centras
Gruodžio 8 d. 18 val. Šiaulių kultūros centras kviečia į šventinį koncertą „Jau žvaigždė patekėjo“.
Kasmetiniame koncerte gražiausius ir šventiškiausius savo pasirodymus surengs Šiaulių kultūros centro vokalo studija „Rokoko“ (meno vad. R. Kauneckaitė), atlikėja Sigutė Laugalė, Šiaulių kultūros centro choreografijos studija „Impresija“ (meno vad. I. Al Shammas), šokio ir kūrybos studija „Scenaׅ“ (vadovė G. Kalakauskaitė). Dovanojama šventinė koncerto programa leis dar labiau pajausti artėjančių švenčių dvasią ir nuotaiką.
Reikalinga registracija į renginį čia.
Galimybių pasas yra privalomas.

Renginys nemokamas

Šiaulių miesto kultūros ir meno premijų įteikimo vakaras
2021-12-09 18:00 | Šiaulių kultūros centras
2021 m. gruodžio 9 d. 18 val. Šiaulių kultūros centro Didžiojoje salėje (Aušros al. 31) vyks Šiaulių miesto kultūros ir meno premijų įteikimo vakaras.
Programoje:
2021 metų kultūros ir meno premijų laureatų paskelbimas ir premijų įteikimas.
2022 metų jaunųjų menininkų stipendininkų paskelbimas.
Šiuolaikinės muzikos ir šokio koliažas „Esamasis laikas“. Atlieka Klaipėdos kamerinis orkestras (meno vadovas ir solistas Mindaugas Bačkus), Šeiko šokio teatras (meno vadovė Agnija Šeiko).
Renginio vedėja Raimonda Sližienė.
Daugiau apie projektą:
Esamasis laikas kiekvieną akimirką tampa praeitimi, tačiau žmogaus gyvenimo laikas, filosofiškai žvelgiant, iki pat pabaigos lieka esamuoju, gyvenančiu mumyse. Muzikos ir šokio koliažas – tai šiuolaikinės lietuvių muzikos ir šokio žemėlapis, atskleidžiantis penkių kompozitorių ir penkių choreografų laiko patirtis santykyje su dabartimi.
Praėję kultūros metai buvo itin sėkmingi Lietuvos menininkėms moterims, kurios savo srityse pripažintos geriausiomis pasaulyje. Būtent jų sėkmė padiktavo idėją suburti šiuolaikinės muzikos ir šokio kūrėjas viename projekte, kuris publikai plačiau pristatytų jų darbus. Projekto koloritą papildo ir dviejų vyrų – kompozitoriaus ir choreografo – kūriniai, skirti moterims, tirpdantys lyčių stereotipus.
Koliažą sudaro aktualiausi šiuolaikinės muzikos ir šokio kūrėjų darbai. Tai skirtinga kūrybos stilistika pasižyminčių kompozitorių Ramintos Šerkšnytės, Žibuoklės Martinaitytės, Justinos Repečkaitės, Loretos Narvilaitės ir ką tik amžinybėn iškeliavusio Vidmanto Bartulio muzikos kūriniai. Jiems šokio miniatiūras sukūrė įvairių kartų ir mokyklų choreografai Lora Juodkaitė, Oksana Griaznova, Aira Naginevičiūtė, Aušra Krasauskaitė, Agnija Šeiko ir Lukas Karvelis.
Muzikos kūrinius atlieka Klaipėdos kamerinis orkestras, kuriam vadovauja ir solo violončele griežia Mindaugas Bačkus. Choreografų menines vizijas įgyvendina Šeiko šokio teatro šokėjai.
Šis projektas yra Klaipėdos koncertų salės ir Šeiko šokio teatro koprodukcija.
Įėjimas tik su kvietimais! Kvietimus bus galima pasiimti Šiaulių kultūros centro kasoje nuo gruodžio 2 d. 10 val.! Vietų skaičius ribotas. Į koncertą bus įleidžiami tik asmenys, turintys galimybių pasą! Koncerto metu būtina laikytis visų saugumo reikalavimų, kuriuos nurodo Lietuvos Respublikos Vyriausybė.
Daugiau informacijos: www.saule.lt, www.siauliai.lt ir Koncertų salės „Saulė“ feisbuko paskyroje.

Renginys nemokamas

Koncertas „Kalėdos su Džordžu Geršvinu“
2021-12-10 18:00 | Šiaulių kultūros centras
Jaukų žiemos vakarą, gruodžio 10-ąją, 18 val., kviečiame Jus į koncertą „Kalėdos su Džordžu Geršvinu“, kurį pristato tarptautinis festivalis „Big Band Festival Šiauliai“. Vieno populiariausių XX a. muziko kūryba bei profesionalių Šiaulių bigbendo artistų ir kviestinės džiazo atlikėjos iš Latvijos Evilenos Protektore muzikavimas maloniai glostys ausis, o širdis užpildys nenumaldomai artėjančių švenčių laukimo nuotaikomis. Meno vadovas ir dirigentas Raitis Ašmanis, koncerto vedėja Raimonda Sližienė.
Renginio metu būtina laikytis visų saugumo reikalavimų, kuriuos nurodo Lietuvos Respublikos Vyriausybė.
Į koncertą bus įleidžiami tik asmenys, turintys galimybių pasą.

Kalėdų eglės įžiebimo šventė Rėkyvoje
2021-12-10 18:00
Gruodžio 10 d. 18 val. įvyks Kalėdų eglės įžiebimo šventė Rėkyvoje.
Organizatorius Šiaulių kultūros centras

Renginys nemokamas

Koncertas „Advento apmąstymai“
2021-12-11 16:00 - 17:00 | Šiaulių kultūros centras
Advento laikotarpis skirtas pabendrauti su artimaisiais, su visais susitaikyti, susikaupti, skleisti ramybę ir gerumą.
Gruodžio 11 d. 16.00 val. kviečiame į Šiaulių kultūros centro Kamerinę salę, kur Šiaulių pučiamųjų orkestras (meno vadovas ir dirigentas Sigitas Vaičiulionis, dirigentas Gediminas Brūzga), trimitininkas Justas Drakšas bei saksofonininkas Gediminas Brūzga dalinsis šiluma ir nuostabia muzika.
Koncerto vedėja Raimonda Sližienė.
Įėjimas tik su kvietimais! Kvietimus galima pasiimti Šiaulių kultūros centro kasoje nuo lapkričio 29 d. 10 val. Vietų skaičius ribotas.
Kasos darbo laikas: darbo dienomis 10–18 val., savaitgaliais kasa dirba, jei yra renginių.
Koncerto metu būtina laikytis visų saugumo reikalavimų, kuriuos nurodo Lietuvos Respublikos Vyriausybė. Į koncertą bus įleidžiami tik asmenys, turintys galimybių pasą!

Renginys nemokamas

Šokių vakaras. Groja Algimantas Butnorius
2021-12-12 17:00 | Šiaulių kultūros centras
Gruodžio 12 d. 17 val. Šiaulių kultūros centro pramogų salėje „Maksas“ (Aušros al. 31) vyks šokių vakaras, kuriame gros populiariosios muzikos atlikėjas Algimantas Butnorius.
Renginio metu būtina laikytis Lietuvos Respublikos Vyriausybės nustatytų saugumo reikalavimų.
Galimybių pasas yra privalomas.
Bilietus galima įsigyti Šiaulių kultūros centro kasoje 1 val. prieš renginį.

Choreografinė pasaka „Svečiuose pas pasaką“
2021-12-14 10:00 | Šiaulių kultūros centras
Šiaulių kultūros centro choreografijos studija „Aušrelė“ (meno vad. M. Kosaitis, meno vad. asist. V. Adomėnaitė-Butnorienė), Lietuvos ir pasaulio scenose demonstravusi choreografines pasakas vaikams „Bembis“, „Merė Popins“, „Ledinė širdis“, „Imperatoriaus lakštingala“, šiemet pristato choreografinės pasakos „Svečiuose pas pasaką“ premjerą!
Tad paslaptingiausioms ir gražiausioms metų šventėms nenumaldomai artėjant, Šiaulių kultūros centras siūlo Jūsų mažiesiems dovanoti emocijas ir įspūdžius. Kviečiame šventes pradėti švęsti stebint teatralizuotą spektaklį „Svečiuose pas pasaką“, kuris nukels į stebuklingą pasakų pasaulį.
Programos kaina nurodyta su Kalėdų Seneliu.
Teatralizuotame spektaklyje „Svečiuose pas pasaką“ galima atpažinti ir sutikti visiems gerai žinomų pasakų – „Pelenė“, „Snieguolė ir septyni nykštukai“, „Alisa stebuklų šalyje“ ir kt. – personažus, kuriuos įkūnija per šimtas choreografijos studiją „Aušrelė“ lankančių vaikų, kurių amžius svyruoja nuo 4 iki 16 metų. Jaunieji aktoriai šokio kalba nukelia žiūrovus į nepamatuojamą ir neapčiuopiamą pasakų pasaulį, paneria į stebuklų šalį ir pasakoja visiems puikiai žinomų pasakų istorijas. Choreografinis spektaklis žiūrovus pakeri ne tik išmoningu šokio pastatymu, bet ir personažų sceniniais kostiumais bei scenografija.
Galimybių pasas yra privalomas. Reikalinga registracija į renginį čia.

Lords of the sound su Kalėdine programa „GRAND CHRISTMAS“
2021-12-15 19:00 | Šiaulių arena
Naujametinė nuotaika, Kalėdų dvasia, meilės atmosfera ir šeimos rato šiluma užlies besiklausant orkestro LORDS OF THE SOUND atliekamų šventinių dainų ir kompozicijų.
Mes visi taip dieviname tą pakilią nuotaiką, kai visu kūnu jauti akimirkos grožį, kai meilė mus užpildo iš vidaus ir spinduliuoja visam pasauliui. Sukurti tokią nuotaiką – muzikos galioje! Muzikos, kurioje slypi Kalėdų harmonija, akimirkos šventumas, širdies ir sielos ramybė.
Jūsų nepakartojamas akimirkas vakarą prie Naujuosius kurs orkestras LORDS OF THE SOUND, pritariant chorui ir orkestro solistams.
Orkestras dovanos gyvą kalėdinių hitų ir pačių mėgstamiausių naujametinių filmų garso takelių skambesį.
Stebuklai aplanko tuos, kurie jais tiki! Todėl neatsisakykite bent porai valandų pasinerti į LORDS OF THE SOUND muzikinį veiksmą „Grand Christmas“, ir įkvėpimo ir dvasios harmonijos užtaisas visiems ateinantiems metams – garantuotas!
Orkestras LORDS OF THE SOUND su kiekvienu koncertu priverčia save pamilti vis daugiau žiūrovų, formuodamas ištikimų gerbėjų auditoriją. Žiūrovai juos vadina „teigiamu orkestru“, pažymi tikrą nuoširdumą ir charizmą, o jų koncertai kupini šou elementų, humoro ir šilto bendravimo su klausytojais.
Patikėkite savo vakarą naujos kartos orkestrui LORDS OF THE SOUND, ateikite su artimaisiais ir pajauskite vienybę su išskirtinės Kalėdų šventės muzika!

Premjera! Andrius Kaniava „Naktis teatre“
2021-12-16 18:00 | Šiaulių kultūros centras
Jūs paklausite – kodėl ne vakaras? Ir būsite teisūs! Vakaras – tai tas laikas, kai nevalingai norisi užklysti į teatrą. Bet scena pilna muzikos, šviesų ir teatro magijos vakare, naktį – lieka tuščia! Ir tada ji tampa atvira praeičiai. Sako, naktį teatre galima išgirsti į anapusybę išėjusių Didžiųjų Artistų balsus, praėjusių laikų žiūrovų ovacijas ir muziką…
Deja, spektakliai neturi išliekamosios vertės… Jie lieka tik juos mačiusiųjų atminty. Ir muzika yra tai, kas mums suteikia galimybę prisiminti spektaklius, kurie daugeliui iš mūsų pakeitė gyvenimą.
„Naktis teatre“ – tai muzika ir dainos, su kuriomis susidūriau pats. Tai nemažas laiko tarpas –beveik ketvirtis amžiaus – nuo gyvenimo „Aukštyn kojom” iki „Brėmeno muzikantų”. Tai muzika, kurią, būdamas vaikas, jaunuolis, studentas, klausiau sėdėdamas ant Teatro laiptų ir mačiau joje save. Tai dainos, kurios niekada negavo galimybės patekti į rampų šviesą, bet turi tokį dramaturginį užtaisą, kad tiesiog prašosi į sceną. Ne tai kad prašosi… Jos persekioja, lenda pro langą, brukasi pro visus plyšius ir reikalauja būti išgirstos.
Ir, manau, ta naktis atėjo!
Dainos iš miuziklų „Meilė ir mirtis Veronoje”, „Ugnies medžioklė su varovais”, iš spektaklių „Amžinas geismas”, „Išėjau aš stotin”, „Taisyklė Nr. 1 arba sapnuoti Vilnių draudžiama“, „Liūdnojo vaizdo riteris“ ir daugybė kitų mylimų spektaklių. O kur dar Andriaus Kulikausko, Tom Waits ir 4Non blondes dainos bei legendiniai spektakliai „Aukštyn kojom“ ir „Paskutiniai Brėmeno muzikantai“.
Kartu su Andriumi Kaniava muzikuos: Sigitas Mickis (klavišiniai), Tadas Dešukas (smuikas), Gintarė Bauerytė (pritariamasis vokalas). Šviesomis NAKTĮ TEATRE spalvins šviesų dailininkas Pijus Vasiliauskas, o ausiai malonų garsą užtikrins garso režisierius Giedrius Ūsas.
Galimybių pasas yra privalomas.

The Gospellers: Šv. Kalėdos su gospel giesmėmis
2021-12-17 18:30 | „Polifonijos” salė
Šv. Kalėdų laukimas tai – stebuklingas laikas, kurio metu sukaupiame drąsą padaryti likusius visų metų darbus, pasimatome su draugais, kuriems skyrėme mažiau dėmesio bei būname bent šiek tiek geresniais sau ir artimiausiems. „The Gospellers“ Koncerte išgirsite pačias gražiausias šv. Kalėdų gospel giesmes, kurios ne tik nuneš į gražiausių muzikinių filmų prisiminimus, bet ir suteiks pakylėjančią šventinę nuotaiką!
The Gospellers kolektyvo vadovė Kristina Žaldokaitė – Lietuvoje gerai žinoma dainininkė, Vilniaus Šv. Jonų bažnyčios Gospel choro vadovė, vadovavusi ne vienam Lietuvos Gospel kolektyvui (Sounds in G, Gospel komanda „HARK“ ir kiti). Kristina ilgametė Vilniaus Gospel muzikos festivalio meno vadovė, dainininkė, dirigentė ir lektorė.
Ansamblis „The Gospellers”:
Kristina Žaldokaitė
Ieva Mukauskaitė – Veklenko
Rimantas Žaldokas
Vitalijus Veklenko
Vilimas Norkūnas
Kaina 12 Eur ir 10 Eur (nuolaidos taikomos senjorams, moksleiviams, studentams ir neįgaliesiems)
Bilietus galite įsigyti Ticketmarket ir Polifonijos (aušros al. 15) kasose.
Internetu: https://www.ticketmarket.lt/lt/e/renginys/gospellers-polifonijos-koncertu-sale-bilietai-20211217
_________
Atvykstant į renginį būtina turėti Galimybių pasą arba kitą atitikmenį.
Renginio metu prašome laikytis LR SAM reikalavimų dėl COVID-19 ligos (koronaviruso infekcijos) plitimo prevencijos.
Renginio metu bus fotografuojama ir filmuojama. Nuotraukos bus viešinamos

Sauliaus Prūsaičio Naujametinis Show
2021-12-17 19:00 | Šiaulių arena
Saulius Prūsaitis ir jo spalvingoji muzikantų kompanija gruodžio mėnesį leidžiasi į didžiulį Naujametinį turą po Lietuvą. Su savo nuotaikingu ir abejingų nepaliekančiu šou jis planuoja aplankyti net 11 miestų. Stilingais įvaizdžiais garsėjanti scenos žvaigždė specialiai naujai naujametinei programai pasisiuvo madingą pipirmėčių spalvos kostiumą ir kruopščiai sudėliojo geriausių savo dainų programą.
Saulius Prūsaitis turi tiek superhitų, kad vien iš jų galima visą koncertą sugroti: energijos pliūpsnis „Norim šokti“, fenomenalusis „39“, jautrusis „Tu nemoki“, švelnusis „Atleisk, tavęs nepažinau“, pašėlęs „Vasara 3016“, dar koncertuose nedaug grotas, tačiau internetą jau susprogdinęs „Pamela“ ir naujausias – „Tyliai išeinu pas kitą“. Tiek daug visuotinai mylimų dainų viename koncerte retai sutiksi, todėl Sauliaus Prūsaičio šou – išskirtinės nuotaikos.
Net moksliniais tyrimais įrodyta, kad išgirdę mėgiamą dainą, žmonės išsyk pasijunta laimingesni. Sauliaus Prūsaičio koncerte tokia ne viena. Po pirmos seka antra, trečia, ketvirta ir publikos laimės indeksas sparčiai kyla. „Pastarieji metai visiems buvo nelengvi, tačiau nebenoriu gręžiotis atgal. Mes turime grįžti į įprastą gyvenimą ir galų gale pasidžiaugti Kalėdomis, smagiai sutikti Naujuosius. Pernai sėdėjau namie ir savo koncertą mačiau Naujųjų naktį per televizorių… Apėmė labai keistas jausmas ir prisiekiau sau, kad kitais metais, jei tik bus galimybė, keliausiu pas žmones ir atsigriebsime už viską. Dabar tokia galimybė yra, todėl nieko nelaukiu ir siūlau visiems ja pasinaudoti. Mes tikrai nusipelnėme“, – sako dainininkas.
Į koncertus jis norėtų pasikviesti ir savo žemietę Iglę, kurios mokytoju buvo „X faktoriuje“. Šiai laimėjus šou, abu sukūrė triuškinančio populiarumo sulaukusį duetą „Tu nemoki“.Pagaliau sulaukėme ir antros jų bendros dainos „Tyliai išeinu pas kitą“. „Mūsų santykiai su Igle labai gražiai vystosi. Iš mokytojo ir mokinės per trejus metus tapome tikrais scenos partneriais. Tas pasikeitęs santykis matyti ir naujoje dainoje“, – sako jis. Sėkmingą sceninę karjerą vystanti Iglė prie Saulius Prūsaičio naujametinių šou prijungs, kai tik leis jos pačios koncertinis grafikas.

Kalėdinė choreografinė istorija „Tylos garsai“
2021-12-18 13:00
Gruodžio 18 d. 13 val. Šiaulių kultūros centro Rėkyvos kultūros namuose vyks kalėdinė choreografinė istorija „Tylos garsai“. Šį pasirodymą surengs Šiaulių kultūros centro choreografijos studija „Impresija“ (meno vad. I. Al Shammas). Režisierius – Modestas Vaitkevičius.
Reikalinga registracija į renginį čia.
Galimybių pasas yra privalomas.
Renginys bus filmuojamas ir fotografuojamas.
Organizatorius Šiaulių kultūros centras
Renginys nemokamas
